Lisa 1
15.03.2024 hankelepingu
nr 2-2/24/253-1 juurde

Tehniline kirjeldus

„Kaitseväelaste toitlustamine 18.03.2024–31.03.2025 Tartus“

1.	ÜLDKIRJELDUS
Seotud hanke eesmärgiks on tagada kaitseväelastele toitlustus ajavahemikus 18.03.2024 – 31.03.2025. Seotud hanke tulemusena sõlmitakse leping ühe partneriga, kes tagab toitlustuse kogu perioodi vältel. Teenust osutatakse vastavalt kõikidele teenuse osutamise valdkonnaga seotud kehtestatud õigusaktidele.
Täitjal on valmidus tagada E-P hommiku-, lõuna- ja õhtusöök, toidu valmistamisega teenusepakkuja köögis ning valmistoidu transport. Teenusevajaduse muudatustest annab tellija teada hiljemalt 10 päeva enne teenuse osutamise aega.
Muudatustest, näiteks toitlustatavate arvu, menüü ja tarnekoha osas, annab tellija teada kirjalikult taas-esitamist võimaldavas vormis, minimaalselt 12h enne toitlustamise toimumist.
Teenuse eest tasutakse vastavalt reaalselt tarbitud kogustele e-arve alusel, kus on välja toodud serveeritud portsjonite arvud kuupäevade ja toidukordade lõikes.
1.1	Toitlustavate arv: 
Perioodil 28.04.2024-23.05.2024 osalejate arv suurusjärgus 50 inimest.
Perioodil 24.05.2024-21.06.2024  osalejate arv suurusjärgus 110 inimest.
Perioodil 22.06.2024-28.06.2024 osalejate arv suurusjärgus 50 inimest.

Perioodidel 18.03.2024–27.04.2024; 29.06.2024-31.03.2025   teadaolevalt hankelepingu sõlmimise hetkel  toitlustamist ei toimu, kuid täitjal peab olema valmidus mõistliku (vähemalt 72 h) etteteatamisajaga toitlustusteenust pakkuda. 
2	NÕUDED TEENUSELE 
Teenus sisaldab vähemalt järgmist:
2.1	Toit vastavalt kokkulepitud menüüle. Täitja edastab tellijale hiljemalt jooksva nädala neljapäevaks järgmise nädala menüü buum@rkik.ee.
2.2	Täitja tagab menüü toitlustamise kohas eesti ja inglise keeles. Jooksva nädala menüü peab olema nähtav igal ajahetkel.
2.3	Hommikusöök on valmis tarbimiseks kell 07:00, lõunasöök on valmis tarbimiseks kell 12:00 ning õhtusöök on valmis tarbimiseks kell 17:00. Söögiajad võivad muutuda ning muudatustest antakse täitjale teada minimaalselt 12h ette.
2.4	Täitja tagab GN-nõud/termosed, toidu serveerimise vahendid (kulbid/tangid vms).
2.5	Täitja tagab vajadusel toidunõud (taldrikud, kausid, noad, kahvlid, lusikad, joogitopsid vms).
2.6	Täitja tagab, et igal toidukorral oleks üheselt mõistetav toiduportsjoni suurus. Info lisatakse täitja poolt kirjalikult toidu pakendile või edastab täitja info suuliselt toidu vastuvõtjale. 
2.7	Toidu transporti Tartu maakonna piires, peamised tarnekohad on Riia mnt 12, Tartu ja Raatuse 110, Tartu. Tarnekohti võib lepinguperioodil lisanduda, kuid need jäävad Lõuna- ja Kagu-Eesti piirkonda. Täpsest tarnekohast teavitatakse täitjat peale hankelepingu sõlmimist. Tarnekohtade muutumisel teavitab tellija täitjat minimaalselt 12h enne teenuse osutamist.
2.8	Kõikide söögikordade puhul on vajalik arvestada erimenüü koostamise vajadusega – nt rahvuslikud eripärad, toidutalumatused, allergiad, taimetoitlased. Toitumiserisuste ilmnemisel lepitakse menüüd iga kord eraldi kokku.
2.8.1	Täitja markeerib eritoidud selgelt, muust toidust eristatavalt.

3	NÕUDED PERSONALILE
Vastavalt „Nakkushaiguste ennetamise ja tõrje seadusele“ peab teenindav personal omama toidukäitleja tervisetõendit.
Täitja peab omama lepingu täitmise hetkel Põllumajandus- ja Toiduameti poolt väljastatud käitlemisettevõtte tunnustust ja tegevusluba toitlustamiseks Kaitseväes. 
Täitja peab esitama territooriumile sissepääsu vajavate isikute andmed sissepääsuloa vormistamise tarbeks vähemalt 72 tundi (tööpäevade arvestuses) ette. Personal, kellel on vajadus siseneda Kaitseväe territooriumile, peab eelnevalt läbima taustakontrolli positiivse tulemusega. Taustakontrolli tulemusest teavitatakse lepingupartnerit.

4	KASUTATAVAD SEADMED JA MATERJALID
Täitja tagab vajalikud toidunõud toidu väljastamiseks ja transpordiks ning nõuetele vastava transpordi. Toidu veol peab olema tagatud hügieenireeglite täitmine vastavalt Euroopa Parlamendi ja nõukogu määrustes (EÜ) nr 852/2004 ja 853/2004 ning muudes asjakohastes toidualastes õigusaktides sätestatud nõuetele.
Toiduga kokkupuutumiseks ettenähtud materjalid ja esemed ei tohi põhjustada toidu saastumist, halvendada selle omadusi ega ohustada inimese tervist ning peavad vastama toiduga kokku puutuda lubatud materjalide ja esemete kohta esitatud nõuetele (tuleneb toiduseadusest).
Tellija poolt on tagatud toidu väljastamise tasapinnad (tööpind), ühekordsed sööginõud ja ühekordsed söögivahendid, toitlustavatele lauad, pingid ning biojäätmete ja olmeprügi vedu.

5	KVALITEEDIKONTROLL
Tellija kontrollib toidu vastuvõtmisel toidu kvaliteeti ja kogused.
Kui teenuse osutamisel selgub, et toit on riknenud, ei vasta tellitud kogusele või on muu puudusega, on täitja kohustatud riknenud või puudusega toidu omal kulul asendama uuega.
Juhul, kui toit on riknenud või ei vasta hankelepingus sätestatule, taotleb tellija kontaktisik täitja esindaja kohaletulekut. Täitja esindaja on kohustatud tulema kohale hiljemalt 30 minuti jooksul alates tellija kontaktisikult vastava teate saamisest, kui teates ei lepita kokku teisiti. Täitja esindaja juuresolekul koostatakse akt mittekvaliteetse toidu tuvastamise kohta, mille allkirjastavad poolte kontaktisikud. Juhul kui täitja esindaja keeldub kohale tulemast, koostab tellija kontaktisik ühepoolse akti mittekvaliteetse toidu tuvastamise kohta ning täitja poolt esitatud hilisemad pretensioonid aktis fikseeritud andmete kohta ei kuulu rahuldamisele.

6	NÄIDISMENÜÜ
Ühe nädala menüüs ei tohi toidud korduda. Pakutav toit kaitseväelasele peab olema mitmekesine ja tasakaalustatud. Ühe toidukorra toiteväärtus päevas peab jääma vahemikku 1200 +/-100 kcal.
Kolme toidukorra maksimaalne hind kokku ühe toitlustatava kohta on 16.72 eurot käibemaksuga (13,70 eurot käibemaksuta) ja see jaguneb hommikusöök 30%, lõunasöök 40% ja õhtusöök 30%.
Pakkumuse maksumus sisaldab kõiki teenuse osutamisega kaasnevaid kulusid, sealhulgas tooraine, toidu valmistamine, toidu transport teenuse osutamise asukohta, toidu serveerimiseks GN- nõud/termosed ja serveerimise vahendid (kulbid/tangid vms).

Näidismenüü (hommikusöök) sisu:
Nimetus	Kirjeldus	Netokogus ühe toitlustatava kohta	
Pearoog	Puder moosiga, majoneesi baasil salatid (nt kartuli-singisalat)	300 g	
Võileivakate	Lihatoode (sink, vorst jne), juust	50 g	
Võileivamääre	Määrdejuust, või	30 g	
Köögivili	Tomat, värske kurk või marineeritud kurk, paprika	20 g	
Leib, sai, sepik		40 g	
Pagaritoode	Pannkook, saiake jms	50-100 g	
Kohv ja tee	Mõlemad valikul saadaval	200 ml	
Kohvipiim	Piim või kohvikoor	50 ml	
Suhkur		10 g	

Näidismenüü (lõunasöök) sisu:
Nimetus	Kirjeldus	Netokogus ühe toitlustatava kohta	
*Pearoog 1	Liha (nt. hakk-, kana-, kalkun-, sea-, veiseliha) või kala portsjontükk	150 g	
Pearoog 1 lisandid	Kartul, pasta, tatar, läätsed vms	250 g	
 *Pearoog 2	Liha- või kalaroog, kaste, vorm vms koos lisandiga (kartul, pasta, tatar, läätsed vms)	400 g	
Värske salat	Erinevatest värsketest köögi- ja juurviljadest salatid	100 g	
Magustoit	Erinevad vahud, kreemid, valmis portsjon topsimaiused, koogid, saiakesed, batoonid	150 g	
Leib, sai, sepik	 	40 g	
Mahl või morss või piim	Kontsentraadist või siirupist mahlajoogid, piim 2,5%	250 ml	
* Menüüs peavad vahelduma lõuna- ja õhtusöögil pearoad, Nt. Ühel päeval on menüüs liha portsjontükk lisandiga (pearoog 1 ja pearoog 1 lisandid) ja liha- või kalaroog koos lisandiga (pearoog 2), üks valikutest lõunasöögil, teine õhtusöögil.

Näidismenüü (õhtusöök) sisu:
Nimetus	Kirjeldus	Kogus neto	
*Pearoog 1	Liha (nt. hakk-, kana-, kalkun-, sea-, veiseliha) või kala portsjontükk	150 g	
Pearoog 1 lisandid	Kartul, pasta, tatar, läätsed vms	250 g	
 *Pearoog 2	Liha- või kalaroog, kaste, vorm vms koos lisandiga (kartul, pasta, tatar, läätsed vms)	400 g	
Värske salat	Erinevatest värsketest köögi- ja juurviljadest salatid	100 g	
Magustoit	Erinevad vahud, kreemid, valmis portsjon topsimaiused, koogid, saiakesed, batoonid	150 g	
Leib, sai, sepik	 	40 g	
Mahl või morss või piim	Kontsentraadist või siirupist mahlajoogid, piim 2,5%	250 ml	
* Menüüs peavad vahelduma lõuna- ja õhtusöögil pearoad, Nt. Ühel päeval on menüüs liha portsjontükk lisandiga (pearoog 1 ja pearoog 1 lisandid) ja liha- või kalaroog koos lisandiga (pearoog 2), üks valikutest lõunasöögil, teine õhtusöögil.

Hankijal on õigus eduka pakkujaga täpsustada tehnilises kirjelduses esitatud tingimusi.